Oficial ne aflăm în Stare de Alertă. Ce măsuri ai de respectat.
Starea de alertă a fost instituită, luni, în România, pentru o perioadă de 30 de zile. Parlamentul a venit cu modificări privind HG-ul de instituire a stării de alertă. Iată un rezumat al măsurilor pe care va trebui să le respecţi în următoarea perioadă.
Începând de luni, 18 mai, pe teritoriul României a fost instituită starea de alertă pentru o perioadă de 30 de zile, timp în care ai de respectat noi reguli, precum cea prin care eşti obligat să porţi mască de protecţie în spaţii închise. Hotărârea Guvernului cu privire la măsurile luate în această perioadă s-a schimbat. Chiar astăzi, parlamentarii au venit cu noi prevederi: Guvernul este obligat să furnizeze măşti pentru persoane şi familii defavorizate, iar autorităţile locale vor putea suspenda sau numi persoane în conducerea unităţilor sanitare din subordine.